Sulavesa kukolo

La Sulavesa kukolo (Cacomantis virescens) estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Ĝi apartenas al genro Cacomantis. Ĝi troviĝas en Sulaveso kaj kelkaj najbaraj insuloj: Banggai Insuloj, Sula Insuloj, Butunga Insulo kaj Tukangbesi. Iliaj naturaj habitatoj estas subtropikaj aŭ tropikaj malsekaj arbaroj de malaltaj teroj kaj de montararbaroj. Ĝi estas minacataj pro habitatoperdo.

Taksonomio
La Sulavesa kukolo estis formale priskribita en 1876 fare de la germana zoologo Friedrich Brüggemann laŭ la dunoma nomo Cuculus virescens. Li specifis la lokon kiel Celebeso (nun Sulaveso). La specia epiteto estas Latina kun la signifo "verdeca". 

Ĝi estas nun metita en la genron Cacomantis, kiu estis enkondukita en 1843 fare de la germana natursciencisto Salomon Müller. La genronomo devenas el la greka κακομαντις (kakomantis) kun la signifo "profeto aŭ devinisto". La Sulavesa kukolo estis iam traktita kiel subspecio de la Ruĝbrusta kukolo (Cacomantis sepulcralis). La kombinitaj taksonoj estis konata laŭ la angla nomo "rusty-breasted cuckoo". La Sulavesa kukolo estis altigita al specia statuso baze sur gravaj diferencoj en la morfologio kaj voĉo. La specio estas monotipa: oni ne agnoskis subspecion.

Referencoj

Kategorio:Nestoparazitoj
Kategorio:Kukoloformaj
Kategorio:Kukoledoj
Kategorio:Birdoj de Indonezio